Številka: 110-0002/2026-1

Datum: 22.01.2026

Na podlagi zadnjega stavka prvega odstavka 63. člena in 91. člena Zakona o javnih uslužbencih (Uradni list RS, št. 32/25 - ZJU-1; v nadaljevanju: ZJU) in Pravilnika o notranji organizaciji in sistemizaciji delovnih mest Občine Divača št. 007-0002/2020-1, z dne 28. 1. 2020, s spremembami in dopolnitvami, županja Občine Divača objavlja javni natečaj za zasedbo prostega uradniškega delovnega mesta na položaju

**»DIREKTOR OBČINSKE UPRAVE« (m/ž)**

**(šifra delovnega mesta: B017801)**

Kandidati, ki se bodo prijavili na prosto uradniško delovno mesto na položaju morajo, poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* najmanj specializacija po višješolski visokošolski izobrazbi (prejšnja) ali najmanj visokošolska strokovna izobrazba (prejšnja) ali najmanj visokošolska strokovna izobrazba ali najmanj visokošolska univerzitetna izobrazba;
* najmanj 6 let delovnih izkušenj;
* strokovni izpit iz splošnega upravnega postopka *(če izbrani kandidat nima opravljenega strokovnega izpita iz splošnega upravnega postopka, ga mora opraviti v treh mesecih od sklenitve delovnega razmerja)*;
* funkcionalna znanja upravnega vodenja in upravljanja kadrovskih virov *(če izbrani kandidat le-teh nima pridobljenih, jih mora pridobiti najkasneje v petnajstih mesecih od dneva imenovanja na položaj);*
* državljan Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Prednost pri izbiri bodo imeli kandidati z delovnimi izkušnjami s področja delovnega mesta.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu.

Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira.

Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

V primeru, da izbrani kandidat nima opravljenega strokovnega izpita iz upravnega postopka, ga mora skladno s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) opraviti najkasneje v treh mesecih od sklenitve delovnega razmerja.

V primeru, da izbrani kandidat nima pridobljenih funkcionalnih znanj upravnega vodenja in upravljanja kadrovskih virov, jih mora skladno s tretjim odstavkom 90. člena ZJU pridobiti najkasneje v enem letu od dneva imenovanja na položaj.

Na podlagi drugega, tretjega in četrtega odstavka 65. člena ZJU se kandidati, ki ne izpolnjujejo natečajnih pogojev, ne uvrstijo v izbirni postopek.

Izbirni postopek, v katerega se uvrstijo kandidati, ki izpolnjujejo natečajne pogoje, bo potekal v eni fazi. Kandidati, uvrščeni v izbirni postopek, bodo povabljeni na razgovor, na katerem bodo morali odgovoriti na pet ustno zastavljenih vprašanj s področja, za katerega se razpisuje delovno mesto. Za vsak pravilen odgovor kandidat prejme največ dve točki. Izbran bo tisti kandidat, ki bo zbral največ točk.

Prijava na prosto uradniško delovno mesto na položaju mora vsebovati:

1. **pisno izjavo in fotokopijo dokazila oz. verodostojne listine** o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. **pisno izjavo in fotokopijo dokazila oz. verodostojne listine** delovnih izkušnjah, iz katere je razvidno izpolnjevanje pogoja glede zahtevanih delovnih izkušenj (čas opravljanja dela - datum sklenitve in datum prekinitve delovnega razmerja, opis dela in stopnja/raven izobrazbe oz. zahtevnosti oz. tarifni razred, na delovnih mestih pri posameznem delodajalcu);
3. **pisno izjavo** o opravljenem strokovnem izpitu iz splošnega upravnega postopka, iz katere mora biti razvidna ustanova na kateri je kandidat opravljal izpit in leto opravljanja izpita (če ima kandidat izpit);
4. **pisno izjavo** o opravljenem usposabljanju za pridobitev funkcionalnih znanj upravnega vodenja in upravljanja kadrovskih virov (če je kandidat usposabljanje opravil);
5. **pisno izjavo** kandidata, da:
6. je državljan Republike Slovenije,
7. ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
8. zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
9. **pisno izjavo**, da za namen tega natečajnega postopka dovoljuje Občini Divača pridobiti podatke iz uradnih evidenc, ki so navedeni v 5. točki. V primeru, da kandidat s tem ne soglaša, mora sam predložiti ustrezna dokazila.

V izbirni postopek se ne uvrsti kandidat, ki na dan izteka roka za vložitev prijave ne izkazuje izpolnjevanja natečajnih pogojev, o čemer se izda sklep o neuvrstitvi v izbirni postopek.

Namesto zgoraj navedenih pisnih izjav iz 3., 4. in 5. točke lahko kandidat predloži tudi fotokopije dokazil, iz katerih je razvidno izpolnjevanje pogojev.

Zaželeno je, da kandidat k prijavi z dokazili priloži tudi kratek življenjepis. V prijavi lahko poleg formalne izobrazbe navede tudi druga znanja in veščine, ki jih je pridobil. Kandidat na delovne izkušnje, zaradi katerih ima lahko prednost pri izbiri, posebej izpostavi.

Kandidat pošlje prijavo v pisni obliki, ki jo pošlje, in sicer v roku 8 dni po objavi na uradni spletni strani Občine Divača (<https://www.divaca.si/>) in na spletnih straneh Zavoda Republike Slovenije za zaposlovanje, na elektronski naslov [obcina@divaca.si](mailto:obcina@divaca.si) z obvezno označbo zadeve: »Za javni natečaj za uradniško delovno mesto Direktor občinske uprave« pri čemer veljavnost prijave ni pogojena z elektronskim podpisom. Šteje se, da je prijava pravočasna, če je bila po elektronski pošti najkasneje zadnji dan roka za prijavo.

Kandidati bodo o izbiri pisno obveščeni v roku 30 dni po opravljeni izbiri. O izbiri oziroma neizbiri uradnika se vsakemu kandidatu, ki je sodeloval v izbirnem postopku, izda in vroči sklep. Obvestilo o končanem izbirnem postopku bo objavljeno na spletni strani Občine Divača (<https://www.divaca.si/>). Izbrani kandidat bo imenovan na položaj Direktor občinske uprave. Izbranemu kandidatu bodo pravice in obveznosti določene glede na uradniški naziv IV. stopnje: Višji svetovalec I. Plačni razred delovnega mesta je 45.

Z izbranim kandidatom bo sklenjeno delovno razmerje za določen čas s polnim delovnim časom (40 ur/teden), in sicer za čas mandata, tj. za obdobje petih let. Izbrani kandidat bo delo opravljal na sedežu Občine Divača, Kolodvorska ulica 3/a, 6215 Divača, oziroma v drugih uradnih prostorih, kjer organ opravlja svoje naloge

Izbrani kandidat bo na delovnem mestu opravljal naslednje naloge:

* vodi in usklajuje delo občinske uprave,
* skrbi za zakonito, dosledno, učinkovito in smotrno opravljanje nalog občinske uprave,
* izdaja odločbe v upravnem postopku na prvi stopnji ali za to pooblasti druge javne uslužbence,
* opravlja najzahtevnejše naloge občinske uprave in sodeluje v projektnih skupinah v občini,
* opravlja druge organizacijske naloge v zvezi z delovanjem občinske uprave ter skrbi za sodelovanje z drugimi organi,
* na podlagi pooblastila župana izvršuje proračun in skrbi za izvajanje notranje kontrole,
* predlaga županu sprejem določenih odločitev na podlagi predloga javnih uslužbencev,
* opravlja druge naloge, določene s predpisi občine ter po odredbah župana.

Dodatne informacije o javnem natečaju in delovnem področju je mogoče dobiti pri Županji Občine Divača, Alenki Štrucl Dovgan, ki je dosegljiva na telefonski številki 05 – 731 09 30 ali po elektronski pošti [alenka.strucl@divaca.si](mailto:alenka.strucl@divaca.si) .

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Županja Občine Divača**

**Alenka Štrucl Dovgan**